ส่องกลุ่มผู้ประกอบการที่อยู่อาศัยชู 3 ตัวเด่นลงทุนมากกว่าตลาดฯ
ส่องกลุ่มผู้ประกอบการที่อยู่อาศัยชู 3 ตัวเด่นลงทุนมากกว่าตลาดฯ
2 พ.ย. 2559

บล.กสิกรไทย ระบุในบทวิเคราะห์วันนี้ (2 พ.ย.) ว่า กลุ่มผู้ประกอบการที่อยู่อาศัย (น้ำหนักมากกว่าตลาด) ยังคงนำหนักการลงทุนในกลุ่มผู้ประกอบการที่อยู่อาศัยที่มากกว่าตลาด แม้จะปรับลดประมาณการกำไรปี 2559-61 ลง 2.7-4.2% รวมถึงราคาเป้าหมายปี 2560 ลง 0-13.9% เพื่อสะท้อนถึงสถานการณ์ระยะสั้นที่ได้รับผลกระทบจากอุปสงค์ที่ลดลงฉับพลันหลังการเหตุการณ์วันที่ 13 ต.ค. รวมถึงการที่ประกอบการหลายแห่งมีการเลื่อนการเปิดตัวโครงการและการทำกิจกรรมการตลาดที่คาดว่าจะลดลงอย่างมีนัยสำคัญ
ทั้งนี้เห็นว่ายอดขายเดือนต.ค.จะลดลงอย่างมีนัยสำคัญจากระดับปกติ ซึ่งหากรวมถึงคาดการณ์กำไรไตรมาส 3/59 ของกลุ่มที่คาดว่าจะลดลง 19.8%ทียบช่วงเดียวกันของปีก่อนและ 34.9%เทียบไตรมาสก่อนหน้า ตามปัจจัยฤดูกาล และการเลื่อนการโอนกรรมสิทธิ์ไปไตรมาส 2/59 เพื่อรับประโยชน์จากมาตรการกระตุ้นอสังหาฯที่หมดอายุลงในเดือนเม.ย. คาดว่าราคาหุ้นในกลุ่มนี้จะได้รับผลกระทบเชิงลบ ซึ่งเห็นว่าจะเป็นโอกาสในการเข้าลงทุนในระดับราคาที่ดีสำหรับนักลงทุนระยะยาวยังคงเลือก SPALI, ORI และ LH เป็น top pick ของกลุ่ม 